เสี่ยรับเหมาพัทลุง ฝ่าสายฝนกลับบ้าน ปิกอัพตกถนนชนต้นไม้ดับ 
ฝนตกหนักที่พัทลุง เสี่ยรับเหมาก่อสร้างขับรถกระบะฝ่าสายฝน เสียหลักชนต้นไม้ข้างทางพังยับ ตัวถูกอัดก๊อบปี้ กู้ภัยต้องงัดออกมาในสภาพบาดเจ็บสาหัส ก่อนเสียชีวิต  ,เวลา 00.30 น. วันที่ 19 ธ.ค. ร.ต.อ.สมหมาย รักษ์ชูชื่น รอง สว.(สอบสวน) สภ.เมืองพัทลุง พร้อมหน่วยกู้ภัยมูลนิธิพัทลุงการกุศล เจ้าหน้าที่โรงพยาบาลพัทลุง เข้าตรวจสอบอุบัติเหตุรถกระบะพุ่งชนต้นไม้ริมถนน มีผู้บาดเจ็บสาหัส 1 ราย เหตุเกิดบนถนนสายเอเชีย ฝั่งขาล่อง บ้านท่าแค หมู่ 8 ต.ท่าแค อ.เมืองพัทลุง,พบรถยนต์กระบะมิตชูบิชิ สีขาว ทะเบียน กง 2728 พัทลุง เสียหลักพลิกชนต้นไม้ข้างทาง ในสภาพพังยับทั้งคัน หน่วยกู้ภัยฯ ต้องใช้เครื่องตัดถ่างนำร่างผู้บาดเจ็บออกมาจากรถยนต์กระบะ ใช้เวลาประมาณ 20 นาที สามารถนำร่าง นายปิยะ สงแสง อายุ 40 ปี อยู่บ้านเลขที่ 666/1 ม.1 ต.ท่ามะเดื่อ อ.บางแก้ว จ.พัทลุง ออกจากตัวรถมาได้ แต่ผู้บาดเจ็บได้เสียชีวิตในเวลาต่อมา ,จากการสอบสวนทราบว่า นายปิยะ เป็นผู้รับเหมารายใหญ่ในพื้นที่ อ.บางแก้ว และใกล้เคียง ก่อนเกิดเหตุผู้ตายได้ขับรถกระบะมาทำธุระส่วนตัวในเขตเทศบาลเมืองพัทลุง จากนั้นได้ขับกลับบ้านท่ามกลางฝนตกหนัก เมื่อมาถึงที่เกิดเหตุซึ่งเป็นช่วงฝนตก ถนนลื่น รถกระบะผู้ตายได้เสียหลักพุ่งชนต้นไม้จนพังยับ และตัวเองเสียชีวิตดังกล่าว
ฝนตกหนักที่พัทลุง เสี่ยรับเหมาก่อสร้างขับรถกระบะฝ่าสายฝน เสียหลักชนต้นไม้ข้างทางพังยับ ตัวถูกอัดก๊อบปี้ กู้ภัยต้องงัดออกมาในสภาพบาดเจ็บสาหัส ก่อนเสียชีวิต  
ปิกอัพชนต้นไม้,เสี่ยรับเหมาชนต้นไม้ดับ,ฝนตกถนนลื่น,ชนต้นไม้ตาย1,ข่าวทั่วไป